凝聚態物理學（Condensed matter physics）研究物質嘅宏觀（Macroscopic）物理性質。「凝聚態」指嘅係由大量粒子組成，而且粒子同粒子之間有好強交互作用嘅系統。常見嘅凝聚態有固態同液態，而少見啲嘅凝聚態就包括喺好低溫系統先會發生嘅超流體同玻色-愛因斯坦凝聚態、喺某啲物質裏面嘅傳導電子展現嘅超導態、喺某啲磁性物質內部因為定域於原子晶格嘅自旋而出現嘅鐵磁態同埋反鐵磁態。凝聚態物理學專注於多粒子系統。喺粒子同粒子之間嘅相互作用都是已知嘅交互作用嘅前提下，凝聚態物理學畀到一個分析同描述多粒子嘅系統嘅框架。